
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1410 

27 Δεκεμβρίου 2005 


Α ΠΟΦΑΣΕΙ Σ 

Αριθμ. οικ.: 2434 

Καθορισμός γραμμής δόμησης στην παραλία των οι¬ 
κισμών Παραλία Τυρού και Παραλία Σαπουνακαίικα 
του Δήμου Τυρού. 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη τις διατάξεις: 

1. Το άρθρου 108 του π.δ. 30/1996 του Κώδικα Νομαρ¬ 
χιακής Αυτοδιοίκησης. 

2. Των άρθρων 3 και 70 του ν.δ. 17.7.1923 «Περί σχεδίων 
πόλεων - κωμών και συνοικισμών του κράτους». 

3. Του άρθρου 1 του α.ν. 2344/1940 (ΦΕΚ 154 Α') «περί 
αιγιαλού και παραλίας», όπως τροποποιήθηκε και συ¬ 
μπληρώθηκε με το ν. 1078/1980 και Νν. 1337/1983. 

4. Του άρθρου 6 του ν. 1337/1983 όπως ισχύει σήμερα 
και των εκτελεστικών αυτού διαταγμάτων. 

5. Του άρθρου 9 του ν. 1577/1985 «Γενικός Οικοδομικός 
Κανονισμών» όπως ισχύει σήμερα. 

6. Την παρ. 7 του άρθρου 6 του π.δ. 24-04/31.5.1985 ( 
Φ.Ε.Κ. 181Δ') «τρόπος καθορισμός ορίων οικισμών της 
χώρας μέχρι 2000 κατοίκους, κατηγορίες αυτών και κα¬ 
θορισμός όρων και περιορισμών δόμησης τους» όπως 
τροποποιήθηκε με το π.δ. 25-04/16.5.1989 (Φ.Ε.Κ. 293Δ'). 

7. Την υπ’ αριθμ. 556/30.9.1986 απόφαση Νομάρ¬ 
χη Αρκαδίας, όπως τροποποιήθηκε με την υπ’ αριθμ. 
565/30.3.1990 αποφάσεις Νομάρχη Αρκαδίας (Φ.Ε.Κ. 235/ 
Δ'/10.4.1990) με την οποία ορίζονται τα όρια και ο κα¬ 
θορισμός όρων και περιορισμών δόμησης των οικισμών 
Π. Τυρού και Π. Σαπουνακαίικα. 

8. Την υπ’ αριθμ. 215/4.3.1993 απόφαση Νομάρχη Αρκα¬ 
δίας (Φ.Ε.Κ. 477/18.5.1994) με την οποία καθορίζονται: α) η 
οριογραμμή του αιγιαλού, β) η οριογραμμή της παραλίας, 
γ) η ζώνη της παραλίας από Παραλία Τυρού έως Σαπουνα¬ 
καίικα (τμήμα IX) Επαρχίας Κυνουρίας Νομού Αρκαδίας. 

9. Την υπ’ αριθμ. 191/2005 απόφαση του Δ.Σ. του Δήμου 
Τυρού σχετικά με τον καθορισμό γραμμής δόμησης 


στην παραλία των οικισμών Παραλία Τυρού και Παραλία 
Σαπουνακαίικα του Δήμου Τυρού. 

10. Τη σύμφωνη γνωμοδότηση του Συμβουλίου του 
ΠΕ.ΧΩ.ΔΕ Ν. Αρκαδίας (πρακτικό Νο 9/18.11.2005), απο¬ 
φασίζουμε: 

Τον καθορισμό της οικοδομικής γραμμής στην παρα¬ 
λία των οικισμών Παραλία Τυρού και Παραλία Σαπουνα¬ 
καίικα του Δήμου Τυρού σύμφωνα με το από Οκτώβριο 
του 2005 τοπογραφικό διάγραμμα του Δήμου Τυρού 
κλίμακας 1:500 και συγκεκριμένα: 

Στα σημεία Τ έως 6'της καθορισμένης γραμμής παρα¬ 
λίας η γραμμή δόμησης ταυτίζεται με αυτήν. Εν συνεχεία 
τηρείται απόσταση έξι (6) μέτρων από την άκρη του δια¬ 
μορφωμένου πεζοδρομίου με την υφιστάμενη παραλιακή 
δημοτική οδό έως το υπάρχον ισόγειο κτίσμα Μιχαήλ 
Π. Φιλιππακόπουλου όπου ακολουθείται το περίγραμμα 
του υπάρχοντος κτιρίου και συνεχίζει μετά από αυτό 
να τηρείται και πάλι απόσταση έξι (06) μέτρων από την 
άκρη του διαμορφωμένου πεζοδρομίου με την υφιστάμε¬ 
νη παραλιακή δημοτική οδό έως το υπάρχον τριώροφο 
κτίριο Αφών Γεωργίου Μανούσου όπου ακολουθείται 
το περίγραμμα του υπάρχοντος κτιρίου και συνεχίζει 
μετά από αυτό και πάλι να τηρείται απόσταση έξι (6) 
μέτρων από την άκρη του διαμορφωμένου πεζοδρομίου 
με την παραλιακή δημοτική οδό έως την ΒΑ τομή του 
υπάρχοντος κτίσματος Αφών Κωνσταντίνου και Γεωργί- 
ου Μ. Μανούσου με την καθορισμένη γραμμή παραλίας 
όπου ακολουθείται από το σημείο αυτό η καθορισμένη 
γραμμή παραλίας μέχρι την ΝΑ γωνία του διωρόφου κτί¬ 
σματος Κωνσταντίνου Η. Λαλουδάκη και συνεχίζει μετά 
από αυτό να τηρείται και πάλι απόσταση έξι (6) μέτρων 
από την άκρη του διαμορφωμένου πεζοδρομίου με την 
υφιστάμενη παραλιακή δημοτική οδό έως την ΒΑ γωνία 
των εν σειρά κτισμάτων Μαρίας Συρούνη και Μεταξίας 
Ντουζένη όπου ακολουθείται το περίγραμμα των υπαρ¬ 
χόντων κτιρίων αυτών και συνεχίζει μετά από αυτά να 
τηρείται και πάλι απόσταση έξι (6) μέτρων από την άκρη 
του διαμορφωμένου πεζοδρομίου με την παραλιακή δη- 

μοτική οδό έως το σημείο ΙΟ' της καθορισμένης γραμμής 
παραλίας. Εν συνεχεία σε όλο το υπόλοιπο τμήμα της 
Παραλίας Τυρού και Σαπουνακαίικων η γραμμή δόμησης 
ταυτίζεται με την καθορισμένη γραμμή παραλίας έως 
το σημείο 24' όπου είναι και το όριο του οικισμού της 
Παραλίας Σαπουνακαίικων. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Τυρού. 


Η απόφαση αυτή ισχύει από της δημοσίευσής της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άστρος, 30 Νοεμβρίου 2005 
Ο Νομάρχης 

ΔΗΜΗΤΡΙΟΣ ΚΩΝΣΤΑΝΤΟΠΟΥΛΟΣ 

